El baròmetre estudia la percepció i el grau de coneixement i consum, així com els principals hàbits de consum dels aliments ecològics a Catalunya.
Els seus resultats s'han extret de 1.600 entrevistes telefòniques, representatives de la població catalana a partir dels 16 anys.
El baròmetre neix com una de les actuacions incloses en el Pla d'Acció per al'alimentació il'agricultura ecològiques, i es centra en definir els perfils dels compradors i analitzar el coneixement dels aliments ecològics entre la població, la informació sobre els aliments ecològics, inclosa la rebuda en escoles i menjadors públics.
També s'analitzen els consumidors i els compradors de productes ecològics, els que coneixen i no consumeixen aliments ecològics i els que no els coneixen.
¿PER QUÈ CONSUMIR PRODUCTES I ALIMENTS ECOLÒGICS?
Aquí tens deu bones raons per fer-ho!
En aquesta secció hi podeu trobar material de promoció i informació útil als interessats en trobar i consumir productes i aliments ecològics
Aquest díptic divulgatiu, orientat principalment als consumidors, explica com podem reconèixer un aliment ecològic, en funció de si es tracta d'aliments que es venen en un envàs etiquetat que no pot ser modificat o manipulat, com per exemple una ampolla d'oli, una safata de fruita envasada o un pot de melmelada, o si es tracta de productes que es venen sense envasar i/o etiquetar, com en el cas de venda de productes en els quals l'envàs original ha estat obert o retirat pel venedor final, ja sigui per vendre'ls a granel o fraccionats, perquè han estat elaborats en el mateix punt de venda i es venen sense envasar i etiquetar, com per exemple el pa o la carn, o perquè s'envien al consumidor final dins d'una caixa o cistella.
La certificació de l'activitat de totes les empreses que intervenen en l'elaboració d'un aliment ecològic permet que els consumidors tinguem les degudes garanties de la integritat ecològica dels productes certificats.
Descàrrega del díptic, en format pdf:
El Ministeri d'Agricultura, Alimentació i Medi Ambient disposa al seu espai web per a la seva descarrega aquests estudis sobre el perfil del consumidor d'aliments ecològics a Espanya, que es venen realitzant des de l'any 2011.
Descàrrega d'aquests estudis, en format pdf:
L'octubre de 2003, l'Agència Bio (Agència francesa per al desenvolupament i la promoció de l'agricultura biològica) va llançar el primer baròmetre de la percepció i del consum dels productes biològics a França.
Els seus objectius són: observar l'evolució de les actituds dels francesos davant dels productes biològics any darrere any, definir les característiques, els impediments i les motivacions del consum d'aquests productes, així com, avaluar la seva imatge i percepció, i també mesurar la notorietat dels diferents segells i logos biològics que existeixen en el mercat dels productes biològics.
Descàrrega dels baròmetres des del 2008, en format pdf:
Greenpeace ha editat la 5a. edició d'aquesta guia, en la qual hi ha dos llistes:
Aquest estudi, que va ser encarregat per la Xarxa de Consum Solidari, elaborat per Guillem Tendero i Marc Badal, i coordinat per Xavier Latorre, considera algunes característiques del sistema cooperatiu de consum ecològic, amb l'objectiu de buscar un major acostament entre aquest moviment social i el de comerç just.
El diagnòstic es va realitzar tenint en compte tres tipus de cooperativa o grups de consum segons el seu enclavament geogràfic: en grans ciutats (Barcelona), en ciutats mitjanes (Alacant) i en zones rurals (Castelló).
Consulta aquest estudi clicant en el següent enllaç a l'espai web d'issuu:
El Centre Tecnològic Agroalimentario de Lugo (CETAL) i el Consell Regulador de l'Agricultura Ecològica de Galícia presenten el primer Baròmetre de Percepció i Consum d'Aliments Ecològics de Galicia, corresponent a 2010, realitzat segons una enquesta i un procediment similar al que s'utilitza a Catalunya i a França.
Descàrrega de l'arxiu, en format pdf:
El CIVAM BIO 66, amb el suport del Consell General del Departament francès dels Pirineus Orientals, ha editat una guia dels productors d'aquest departament, punts de venda directa, informació del mercat bio de Perpinyà, turisme en granges ecològiques i botigues d'aliments ecològics.
L'empresa nacional MERCASA edita la revista "Distribución y Consumo", que es publica des de 1991 amb caràcter bimestral, els continguts de la qual aporten dades, idees i reflexions sobre el futur del comerç i l'evolució dels grans sectors de consum.
Descàrrega de l'article, en format pdf:
L'Agrupació de defensa vegetal (ADV) de Producció Ecològica del Montsià - Baix Ebre, amb el suport del Departament d'Agricultura, Alimentació i Acció Rural, han editat aquesta interessant guia informativa adreçada a consumidors i productors.
Descàrrega de la guia, en formaty pdf:
El MAPA edita aquest estudi de mercat sobre el consum i la distribució dels productes ecològics a Espanya, la investigació del qual ha realitzat l'empresa Institut Cerdà durant el tercer trimestre de 2007.
L'objectiu principal d'aquesta investigació és obtenir variables qualitatives i quantitatives sobre els hàbits de consum de la població i les tendències de la distribució dels productes alimentaris, potenciant la distribució i els temes monogràfics respecte l'estudi anterior.